|  |  |
| --- | --- |
| დანართი N 1  ა(ა)იპ კოლეჯის ,,ჰორიზონტი“  ხარისხის შიდა უზრუნველყოფის მექანიზმები  სასწავლო პროცესის ხარისხის შეფასების შიდა მექანიზმი საგანმანათლებლო  საქმიანობის განხორციელების, ხარისხის უზრუნვეყოფის ერთ-ერთი ძირითადი  მექანიზმია და მნიშვნელოვანია სასწავლო პროცესის ხარისხის უზრუნველსაყოფად  და გასაუმჯობესებლად.  კოლეჯში ხარისხის შიდა უზრუნველყოფაზე პასუხისმგებელ პირს წარმოადგენს  ხარისხის მართვის მენეჯერი, რომელიც სასწავლო პროცესის ხარისხის  უზრუნველყოფას ახორციელებს ადმინისტრაციის სხვა თანამშრომლებთან  (სასწავლო პროცესის და სასწავლო პრაქტიკის მენეჯერი, საწარმოო პრაქტიკის  მენეჯერი და პროფორიენტაციის და კარიერის დაგეგმვის მენეჯერი) პროგრამების  ხელმძღვანელებთან/პროგრამის განმახორციელებლებთან კოორდინირებული  თანამშრომლობით.  კონტოლს დაწესებულებაში მიმდინარე სასწავლო პროცესის ხარისხზე ახორციელებს  კოლეჯის დირექტორის მოადგილე.  მოდულური პროგრამების დანერგვის მიზნით დაწესებულებაში ფუნქციონირებს  მოდულური პროგრამების შემუშავების ჯგუფი, რომლის საქმიანობა  და სამოქმედო გეგმა გაწერილია კოლეჯის დირექტორის შესაბამისი  ადმინისტრაციულ - სამართლებრივი აქტებით.  კოლეჯში ხარისხის უზრუნველყოფის სისტემა დაფუძნებულია ციკლზე „დაგეგმე-  განახორციელე-შეაფასე-გადახედე/გაუმჯობესე“ მოდელზე.  სწავლების ხარისხის შეფასების ციკლის ეტაპები  სწავლების ხარისხის შეფასების ციკლი დაგეგმე; განახოციელე; შეამოწმე; განავითარე  ხორციელდება შემდეგი გზით:  1. დაგეგმე  1.1. დაწესებულების სამოქმედო გეგმაში სწავლების ხარისხის  გაუმჯობესების მიზნით იგეგმება ჩასატარებელი ღონისძიებები, შესრულების  შეფასების მტკიცებულებები და განმახორციელებლები.  1.2. დაწესებულების პროფესიული საგანმანათლებლო პროგრამების  შემუშავება და სწავლების დაგეგმვა ხორციელდება პროგრამების შემუშავების  წესის შესაბამისად და სასწავლო გეგმები იმგვარადაა შემუშავებული, რომ  იძლევა ცხად სურათს პროგრამის თანმიმდევრულად განხორციელების  შესაძლებლობის შესახებ;  1.3. სასწავლო პროცესის დაგეგმვა ხორციელდება პროგრამების სასწავლო  გეგმების საფუძველზე შემუშავებული კალენდარული გეგმების შესაბამისად,  რომელთაც ითანხმებს ხარისხის მართვის მენეჯერი;  1.4. პროფესიული მასწავლებლების კვალიფიკაციის ამაღლება ( მოდულური  პროგრამის შემეშავება, ტრენინგები სწავლებისა და შეფასების  მეთოდოლოგიის საკითხებზე, შეფასების ინსტრუმენტების შემუშავება)  ხორციელდება კოლეჯის შიდა რესურსითა და მაკონტროლებელ ორგანოთა  მიერ ორგანიზებულში მათი მაქსიმალური ჩართულობით;  1.5.სასწავლო პროცესში ინკლუზიური განათლების ინტეგრირებისა და  ინკლუზიური სასწავლო გარემოს შექმნის მიზნით ინერგება ახალი  მექანიზმები;  1.6 პარტნიორ დასაქმებლებთან კომუნიკაციის გაუმჯობესების მიზნით  შემუშავდა ახალი კითხვარი და ხორციელდება მისი დატესტვა;  2. განახორციელე - სასწავლო პროცესის ხარისხის უზრუნველყოფა ხორციელდება  სხვადასხვა ტიპის აქტივობებით;  2.1 სასწავლო პროცესის ხარისხის გაუმჯობესების მიზნით  ურთიერთადასწრების ორგანიზება და გამოცდილებათა გაზიარება,  მეცადინეობის ანალიზი გაკვეთილზე დასწრების კითხვარის გამოყენებით;  2.2 პროგრამის განმახორციელებელთა გამოკითხვა სასწავლო კურსის/მოდულის  მიმდინარეობის თაობაზე სპეციალური კითხვარის გამოყენებით სასწავლო  კურსების/მოდულების დასრულების შემდეგ;  2.3 სამუშაო შეხვედრების ორგანიზება და სასწავლო პროცესის ხარისხთან  დაკავშირებული პრობლემების იდენტიფიცირება;  2.4 სწავლებისა და შეფასების მაღალ ხარისზე განხორცილების მიზნით სწავლის  შედეგების შესაბამისი სანდო, ვალიდური, რელევანტური შეფასების  ინსტრუმენტების (როგორც მოდულურის, ასევე, საგნობრივი  პროგრამებისათვის) შემუშავება და მისი შეთანხმება ხარისხის მართვის  მენჯერთან;  2.5 პროგრამის ხელმძღვანელის მიერ ხარისხის მართვის მენეჯერთან ერთად  მოდულური პროგრამების განხორციელების მონიტორინგის უზრუნველყოფა  და საჭიროების შემთხვევაში რეკომენდაციების შემუშავება.  2.6 სტუდენტთა მოტივაციის გაზრდა სხვადასხვა ტიპის აქტივობებით ;  2.7 საწარმოო პრაქტიკის მაღალ დონეზე ორგანიზება, დასაქმების  პერსპექტივების გათვალისწინებით:  2.8 პროფესიულ სტუდენტთა დასაქმების, განსაკუთრების წარმატებული  სტუდენტების, კურსდამთავრებულების დასაქმების ხელშეწყობა  3. შეამოწმე - სწავლების ხარისხის უზრუნველყოფის სისტემაში განხორციელების  პროცესი ექვემდებარება რეგულარულ შემოწმებას და ანგარიშგებას. სასწავლო  პროცესის მიმდინარეობის შემოწმება ხორციელდება:  3.1 - სასწავლო კურსების/მოდულების სწავლებისა და შეფასების  მეთოდოლოგიის რელევანტურობის შესწავლა;  3.2 მეცადინეობებზე დასწრება და ანალიზი გაკვეთილზე დასწრების კითხვარის  გამოყენებით;  3.3. პროფესიულ სტუდენთა აკადემიური შედეგების ანალიზი;  3.4 პროფესიული მასწავლებლების შეფასება პროფესიულ სტუდენტთა მიერ  სპეციალური კითხვარის გამოყენებით და ანალიზი;  3.5 პროფესიული მასწავლებლების რეფლექსია შემუშავებული კითხვარის  გამოყენებით;  3.6 პროფორიენტაციის და კარიერის დაგეგმვის მენეჯერის მიერ  კურსდამთავრებულთა კმაყოფილების კვლევა სპეციალური კითხვარების  საშუალებით და ანალიზი;  3.7 პროფორიენტაციის და კარიერის დაგეგმვის და საწარმოო პრაქტიკის  მენეჯერების მიერ დამსაქმებელთა კმაყოფილების კვლევა სპეციალურად  შემუშავებული კითხვარების საშუალებით და ანალიზი;  3.8 პროფორიენტაციის და კარიერის დაგეგმვის მენეჯერის მიერ დასაქმების  სტატისტიკის წარმოება წელიწადში 2- ჯერ;  4. განავითარე - ხარისხის მართვის მენეჯერი განსაზღვრავს სასწავლო პროცესის  ხარისხის შეფასების ინსტრუმენტებით გამოვლენილი ხარვეზების მიზეზებს და  წარმოადგენს რეკომენდაციებს ხარისხის გაუმჯობესებაშთან დაკავშირებით.  4.1 ჯგუფური და ინდივიდუალური კონსულტაციები პედაგოგებთან სწავლებისა  და შეფასების საკითხებთან დაკავშირებით;  4.2 არსებული საჭიროებების ანალიზის საფუძველზე პროფესიული  საგანმანთლებლო პროგრამების მოდიფიცირება დადგენილი პროცედურის  შესაბამისად;  4.3 გამოკითხვების/კვლევის ანალიზის შედეგების გამოყენება სასწავლო  პროცესის/პროგრამების გასაუმჯობესებლად.  შიდა შეფასების მექანიზმის ფარგლებში დაგეგმილ აქტივობებზე პასუხისმგებელი  პირები გასაზღვრულია თანამშრომელთა მოვალეობების წესითა და სამოქმედო  გეგმით.  მოდულური პროგრამების დანერგვის მიზნით ცალკეული აქტივობების  განსახორციელებლად გამოყენებულია სსიპ განათლების ხარისხის განვითარების  ეროვნული ცენტრის მიერ მოწოდებული კითხვარები, მაეცადინეობებზე დასწრების  ფორმები. საგნობრივი პროგრამების შეფასების მიზნით დაწესებულება იყენებს  როგორც კოლეჯის დირექტორის მიერ დამტკიცებულ დოკუმენტაციას (კითხვარებს),  ასევე, ცენტრის მიერ მოდულური პროგრამების დანერგვის მხარდაჭერის მიზნით  მოწოდებული დოკუმენტაციის მოდიფიცირებულ ვერსიებს და სხვ.  მეცადინეობებზე დასწრების, კითხვარების ფორმების დამტკიცება არ არის  სავალდებულო. ცალკეული კონკრეტული მიზნიდან გამომდინარე, შესაძლებელია  შემუშავდეს ერთჯერადი ტიპის ანკეტა/ კითხვარი და სხვა ფორმა.  ხარისხის გაუმჯობესების მიზნით კითხვარის, კვლევის დოკუმენტის ფორმის  ინიცირება შეუძლია კოლეჯის სასწავლო პროცესის ხარისხის გაუმჯობესებით  დაინტერესებულ ნებისმიერ პირს ( თანამშრომელს, პროფესიულ სტუდენტს,  პარტნიორს, დამსაქმებელს) და ის შეთანხმებული უნდა იყოს ხარისხის მართვის  მენეჯერთან.  ხარისხის მართვის მენეჯერის მიერ მომზადებული სასწავლო პროცესის ხარისხის  შეფასების ინსტრუმენტები თანხმდება დირექტორის მოადგილესთან. ანგარიშგება  განხორციელებული საქმიანობის შესახებ ხორციელდება დირექტორის  წინაშე. |  |